पाल्पा गोल्डकप फुटबल : राईको ५ गोलले रोड्स चितवन सहजै सेमिफाइनमा
पाल्पामा जारी कर्णेल उजीरसिंह ‘पाल्पा गोल्डकप फुटबल’ प्रतियोगिता अन्तर्गत आइतबारको खेलमा सेन्ट्रल कलेज रोड्स चितवनले वीर गोर्खाली फुटबल क्लब लखनउ (भारत)लाई ५–१ गोलले पराजित गर्दै सेमिफाइनल प्रवेश गरेको छ ।
पाल्पा — पाल्पामा जारी कर्णेल उजीरसिंह ‘पाल्पा गोल्डकप फुटबल’ प्रतियोगिता अन्तर्गत आइतबारको खेलमा सेन्ट्रल कलेज रोड्स चितवनले वीर गोर्खाली फुटबल क्लब लखनउ (भारत)लाई ५–१ गोलले पराजित गर्दै सेमिफाइनल प्रवेश गरेको छ ।तानसेन टुँडिखेलमा भएको खेलमा रोड्स चितवनका लागि सबै गोल विक्की चाम्लिङ राईले गरेका हुन् । राईले खेल सुरु भएको ५ मिनेटमै गोल गरेर टिमलाई अग्रता दिलाए ।उनले ७२, ७७, ७९ र ८३ औं मिनेटमा लगातार ५ गोल गरे । आक्रामक र पटकपटक पोष्ट प्रहार गर्ने क्रममा लखनउ भारतका विजय गुरुङले ८२ औं मिनेटमा सान्त्वना गोल गरेका थिए । आइतबारको खेलमा ५ गोल गरेर टिमलाई विजयी बनाएका राई म्यान अफ द म्याच घोषित भए । उनले नगद ३ हजार पाएका छन् । सोमबार स्वयम्भु क्लब काठमाडौं र नेपाली सेनाको दि फेमस महिन्द्र दल गणबीच अन्तिम क्वार्टर फाइनल खेल हुने आयोजक पाल्पा जिल्ला फुटबल संघका वरिष्ठ उपाध्यक्ष मनोज लिगलले जानकारी दिए । जेठ २७ गतेसम्म चल्ने प्रतियोगिताको विजेताले ३ लाख र उपविजेताले १ लाख ५० हजार रुपैयाँ, ट्रफी, पाल्पाली करुवा, मेडल, प्रमाणपत्र पाउने पाल्पा जिल्ला फुटबल संघका अध्यक्ष प्रणय वीरजंग राणाले बताए ।